*ЖОБА*

ҚАЗАҚСТАН РЕСПУБЛИКАСЫНЫҢ

ЗАҢЫ

**«Қазақстан Республикасының мемлекеттік наградалары туралы»**

**Қазақстан Республикасының Заңына өзгерістер**

**мен толықтыру енгізу туралы**

1-бап. «Қазақстан Республикасының мемлекеттік наградалары туралы» 1995 жылғы 12 желтоқсандағы Қазақстан Республикасының Заңына мынадай өзгерістер мен толықтыру енгізілсін:

14-бапта:

екінші бөліктің екінші, үшінші және төртінші абзацтары мынадай редакцияда жазылсын:

«- Сағадат Нұрмағамбетов атындағы I дәрежелі «Айбын»;

- Бауыржан Момышұлы атындағы II дәрежелі «Айбын»;

- Рахымжан Қошқарбаев атындағы III дәрежелі «Айбын».»;

үшінші бөліктегі «I және II дәрежелі» деген сөздер «Сағадат Нұрмағамбетов атындағы I дәрежелі және Бауыржан Момышұлы атындағы II дәрежелі» деген сөздермен ауыстырылсын;

бесінші бөлік «III дәрежелі» деген сөздердің алдынан « Рахымжан Қошқарбаев атындағы» деген сөздермен толықтырылсын.

2-бап. Осы Заң алғашқы ресми жарияланған күнінен бастап қолданысқа енгізіледі.

**Қазақстан Республикасының**

**Президенті**